Chantal Biya

**Chantal Biya** (o pele a neng a itsege ka leina la **Chantal Pulchérie Vigouroux**; o o tshotsweng ka Morule a le malatsi a mane ngwaga wa 1970) ke motho wa maemo a a kwa godimo mo setšhabeng kwa Cameroon, o o berekang e le mohumagadi wa ga tautona wa Cameroon fa e sale ka 1994, e le mosadi wa ga tautona Paul Biya.

## Botshelo jwa a le mmotlana
Chantal Biya o tsholetswe kwa Dimako, kwa kgaolong ya botlhaba jwa Cameroon. Rraagwe e ne e le mofaladi wa mo Fora Georges Vigouroux. Mmaagwe, ebong Rosette Ndongo Mengolo, e ne e le mofenyi wa mmabontle wa Doumé. Mmaagwe o ne a tlhophilwe go nna mmatoropo wa Bangou morago ga ditlhopho tsa mmasepala tsa Phukwi 2007. O feditse dingwaga tsa gagwe tsa bokgarejwana kwa Yaoundé.

## Tsa mautlwelobotlhoko
O tlhamile lekgotla la Fondation Chantal Biya ka 1994. Ka ngwaga wa 1996, o ne a tshwara bokopano jwa ntlha jwa basadi kwa Yaoundé. Lekgotla la Jeunesse active pour Chantal Biya ke lekalana la lekgotla la monna wa gagwe la Cameroon People's Democratic Movement.

## Tshenyetso Setšhaba
Tshenyetso setšhaba ya ga Paul le Chantal Biya le go gapa dithoto tsa setšhaba sa Cameroon go kwadilwe thata ka gone. Ene le morwae Franck Hertz, ba rekile dikago kwa Paris le ntswa ba sena letseno lepe la madi. Metswedi ya dikgang ya kwa U.S e tlhomamisa tshenyetse setšhaba e kgolo kwa Cameroon, e go begilweng fa e feta didikadike di le makgolo a marataro, masome a matlhano ka dingwaga tsa 2017 go tsena 2022.

## Bertrand Teyou
Ka Ngwanatsele 2010, Bertrand Teyou o ne a gatisa buka ya *La Belle de la république bananière : Chantal Biya, de la rue au palais*, e tlhotlhomisa go tlhatloga maemo ga ga Biya go tswa kwa bongwaneng go fitlhelela a nna mohumagadi. O ne a atlholellwa dingwaga di le pedi mo kgolegelong ka molato wa go tlhapatsa le go rulaganya mogwanto o o seng mo teseletsong ka maiteko a go rulaganya go bala mo pontsheng.

Lekgotla la Amnesty International le komiti ya bakwadi ba ba mo kgolegelong ya PEN International ba nnile kgatlhanong le go tshwarwa ga gagwe ba bo ba ntsha dikopo mo boemong jwa gagwe. Lekgotla la Amnesty International le ne la re ke legolegwa le le nang le segakolodi. O ne a gololwa ka Moranang 2011 fa mongwe a dumalana go duela katlholo ya gagwe gore a kgone go bona ba botsogo ka botsogo jwa gagwe bo ne bo wela tlase.

## Botshelo jwa gagwe
thumb|Chantal Biya a amogela ditumediso go tswa mo go mma mapodisi wa Cameroon, Dr. Cecile Oyono ka 2012
O nyetswe ke Paul Biya, o a mo fetang ka dingwaga di le masome mararo le borataro, ka Moranang a le masome mabedi le boraro ngwaga wa 1994, morago ga gore mosadi wa gagwe wa ntlha, Jeanne-Irene Biya a tlhokafale ka 1992.

O na le bana ba basimane ba mawelana Franck le Patrick Hertz (ba ba tshotsweng ka 1987) le monna wa gagwe wa ntlha. Ene le Paul Biya ba na le bana ba le babedi: Paul Jr le Brenda Biya.

Chantal Biya o itsege ka baakanya moriri ka tsela e e raraaneng. Bogolo jang tiriso meriri e e rwalwang, tsela e a ratang go baakanya moriri wa gagwe ka yone e bidiwa *the banane*, e dirisiwa mo meletlong ya semmuso. Biya o tumisitse ditsela tse dingwe tsa go baakanya moriri, mmogo di itsege ka leina la *Chantal Biya*. O itsege ka mesese e e sa tlwaelesegang, e akaretsa e e segilweng, le dibeke tse di segilweng. Basigi ba a ba ratang ba akaretsa Chanel, Dior le Louis Vuitton.
left|thumb|150x150px|Chantal Biya le Laura Bush morago ga go nwa kofi kwa kamoreng ya Yellow Oval kwa ntlong ya botautona ka 2003
[thumb|Chantal Biya le [Michelle Obama ka 2014]]
left|thumb|150x150px|Boora Obama le Chantal le Paul Biya, ka 2009
center|thumb|150x150px|Boora Obama ba na le Chantal le Paul Biya ka 2014

## Metswedi